Nanjing

Nanjing inggih punika ibu kota Jiangsu, propinsi ring Cina Kangin. Kota sané magenah ring bucu kelod kauh propinsi puniki madué 11 distrik, wewidangan administrasinyané , lan  populasiné wénten 9.423.400 diri.
Magenah ring Délta Tukad Yangtze, Nanjing madué genah sané pinih utama ring babad miwah budaya Cina, sampun dados ibu kota saking makudang-kudang Dinasti-dinasti Cina, pamréntah krajaan lan républik saking abad ka-3 ngantos 1949, tur sampun sué dados pusat utama budaya, pendidikan, panilikan, politik, ékonomi, jaringan transportasi lan pariwisata, dados umah silih sinunggil pelabuhan segara dalem sané pinih ageng ring jagaté. Kota puniki taler silih sinunggil saking limolas kota-kota sub-propinsi ring struktur administrasi, ngrasayang otonomi yurisdiksi miwah ékonomi wantah akidik kirang saking propinsi.  Puniki taler sampun polih gelar Gulungan Kahormatan Habitat Cina warsa 2008, Khusus Penghargaan Gulungan Kahormatan Habitat PBB miwah Kota Maadab Nasional. Nanjing taler kasengguh pinaka pahan saking Béta (tingkat kalih global), sinarengan sareng Chongqing, Hangzhou miwah Tianjin olih Jaringan Panilikan Globalisasi lan Kota Jagat, lan magenahin peringkat dados silih sinunggil saking 100 kota pinih becik ring jagat saking Indéks Pusat Kajinahan Global.

Nanjing dados ibu kota saking provinsi Jiangsu duk warsa 952, risampuné dados munisipilitas sané kaadministrasi langsung saking warsa 949 ngantos 952 risampuné kawangun Republik Rakyat Cina. Puniki madué akéh situs tetamian sané mabuat, minakadi Puri Présidén, Sétra Sun Yat-sen miwah Sétra Ming Xiaoling. Nanjing kasub antuk lanskap lelintihan manusa, gunung lan toya sakadi Fuzimiao, Puri Ming, Puri Chaotian, Menara Porselen, Menara Drum, Kota Batu Nanjing, Témbok Kota, Tukad Qinhuai, Danu Xuanwu miwah Gunung Ungu. Fasilitas budaya sané utama minakadi Perpustakaan Nanjing, Museum Nanjing lan Museum Seni Jiangsu.